Kom ind i magiens verden - Cadet.dk
Hvem elsker ikke magi, mystik & trylleri? Der er noget helt specielt dragende ved det ukendte og uforståelige, som virker både tiltrækkende og uimodståeligt.
Uanset om man er barn eller voksen, er og bliver magi noget helt forunderligt.
Du kan selv blive en del af magiens verden ved at gøre dig til tryllekunstner. Og det kan du let komme i gang med, ved at finde frem til nogle af de mange spændende trylletricks, som man kan købe i diverse butikker.
Har du aldrig prøvet at trylle før, er det godt at starte med et begyndersæt. Disse indeholder typisk alt hvad du skal bruge for at sammensætte dit helt eget lille trylleshow. Og efterhånden, som du får godt styr på de første tricks, kan du udvide sortimentet og få endnu mere at tilbyde dine tilskuere.
Trylletricks kommer i mange former og afskygninger. Lige fra de helt små tricks, som du kan fremføre hjemme i stuen og til de store tricks, som er velegnede til store forsamlinger. Men som med alt andet gælder det, at det er godt at starte i det små og så bygge på efterhånden, som man bliver dygtigere.